Buginiai
Apie kaimą Biržų rajone žr. Būginiai. Buginiai – kaimas Kretingos rajono savivaldybės šiaurinėje dalyje, 2 km į rytus nuo Grūšlaukės, prie Salantų–Grūšlaukės–Benaičių kelio. Kaimo žemės plyti lygumoje. Šiaurėje jas supa Juodupėnų miškų masyvo Juodaičių miškas, o pietuose – Grūšlaukės miškų masyvas. Rytuose kaimas ribojasi su Bajoraliais, vakaruose – Laukeliais. Rytiniu pakraščiu teka Pestupis (dešinysis Salanto intakas). Kaimą kerta kelias Salantai–Grūšlaukė–Benaičiai.